«Թատրոնի ուսուցչի նոր դիմագիծը» խորագրով Յուրի Ալշիցի (Գերմանիա) վարած զրույց-դասընթացների մասնակիցներին ակնհայտ դարձավ դերասաններ և ռեժիսորներ կրթող թատերական մանկավարժների վերապատրաստման նրա գլխավորած գիտամեթոդական հանրահայտ լաբորատորիայի երեսնամյա փորձի արդյունավետութ յունը: Ներկայացված երանելի հեռանկարով անմիջապես գայթակղվեցին հայաստանցի երիտասարդները, հատկապես ԵԹԿՊԻ ուսանողները: Անվերապահորեն արժևորեցին միջազգային շուկայում լայնորեն սպառվող ալշիցյան 7 ինքնատիպ դասագիրք-ինքնուսույցները: Շուտով էլ գլխիկոր կարկամեցին, երբ տեղեկացան, որ ալշիցյան բարձրագույն դասընթացների հինգ փուլերից յուրաքանչյուրի համար 1500 եվրո վարձավճար է սահմանված: Ինչպե՞ս հայթայթել աստղաբաշխական գումարը, ումի՞ց ակնկալել նյութական աջակցություն»... Պարզից էլ պարզ էր, որ ԹՄԻ-ին ի´նքը կարոտ է ֆինանսական սատարման: Հապա ինչո՞ւ է գլխավոր գրասենյակը Փարիզից Շանհայ տեղափոխվում: